**Könyvvizsgálói vélemény**

a Közlekedésfejlesztési Koordinációs Központ és Délegyháza Község Önkormányzata között kötendő megállapodásról

Átvizsgáltam az Önkormányzat és a KKK között kötendő megállapodások tervezetét, és a véleményem a következő.

1. Az előzetes megállapodás szerint a felek között ingyenes ingatlancsere jönne létre. Ezzel nem értek egyet, mert a megállapodás tervezetéből kitűnik, hogy az Önkormányzat 5029 nm ingatlant adna át összesen 2540 nm ingatlan ellenében. Ezzel **az Önkormányzat vagyoncsökkenést szenvedne el**, ha az ingatlancsere ingyenesen menne végbe. Javaslatom, hogy a Magyar Állam a 2489 nm különbözet után fizessen piaci árat.
2. A megállapodás szerint az ingatlanok átminősítésének költsége az Önkormányzatot terhelné. Véleményem szerint a 2012. évi költségvetésbe „nem fér be” egy ilyen költség, ráadásul úgy, hogy az átminősítés javarészt a Magyar Állam érdekét szolgálja. Javaslom, hogy az átminősítés legyen költségmentes, illetve annak költségét viselje a Magyar Állam, vagy az azt képviselő KKK.
3. Szükségesnek tartom kijelenteni, hogy az Önkormányzat semmilyen, az ügylettel kapcsolatos egyéb költséget nem vállal, hiszen az ingatlancsere túlnyomórészt a Magyar Állam érdekét szolgálja.

Véleményem szerint, amennyiben ezen feltételeket a másik fél nem fogadja el, az Önkormányzat **ne kösse meg a megállapodást.** Amennyiben ilyen megállapodás létrejönne, az az Önkormányzat számára hátrányos lenne, és vagyonvesztést eredményezne.

Csobánka, 2012. február 8. Bartha Gyula könyvvizsgáló