**Könyvvizsgálói vélemény**

a Délegyházi Önkormányzat és intézményei 2012. évi költségvetéséről

Átvizsgáltam az Önkormányzat és intézményei költségvetésének tervezetét, és véleményem a következő.

A költségvetés a helyi önkormányzatokról szóló 2011. évi CLXXXIX. törvény (Ötv), az államháztartásról szóló 2011. évi CXCV. törvény (Áht) és az Áht végrehajtásáról szóló 368/2011. (XII. 31.) Korm.rendelet (Ávr) szerint készült.

Az összes működési bevétel 379 601 eFt, a működési kiadás 422 692 eFt. A felhalmozási bevétel 567 722 eFt, míg a felhalmozási kiadás 524 631 eFt. Az önkormányzat a felhalmozási bevételekből 43 091 eFt-ot működési célra kíván átcsoportosítani. Így jön létre az összes bevétel és összes kiadás egyensúlya, a bevételek és kiadások főösszege egyaránt 947 323 eFt.

Áttanulmányoztam a részletes adatokat, és meg kell állapítanom, hogy **az előterjesztett költségvetés megfelel a törvényekben és egyéb jogszabályokban foglalt követelményeknek, azzal egyetértek**.

Az önkormányzat gazdasági szervezete rendkívül feszített munkát végzett, hiszen az új jogszabályok az előző év utolsó napjaiban és ez év elején jelentek meg, és azok szerint teljesen át kellett szervezni a költségvetés készítését. A költségvetési táblázatokból az is látszik, hogy a 2011. évről is már pontos adatokkal rendelkeznek.

Csobánka, 2012. február 7.

Bartha Gyula

könyvvizsgáló